JUDEŢUL ARAD

COMUNA ARCHIȘ

CONSILIUL LOCAL

PROCES VERBAL

Încheiat astăzi 29.12.2017, ora 900, în sala de ședință a Consiliului Local al Comunei Archiș, cu ocazia ţinerii Ședinţei Ordinare de Consiliu Local ,convocată prin Dispoziţia nr. 165/22.12.2017 , a primaruluiinterimar, d-l Pantea Nicolae . La şedinţă participă 11 consilieri locali din totalul de 11.

La ședință participă d-l Alb Traian, cetăţean al localităţii Groşeni şi d-l Bătrîn Ignat din localitatea Nermiş.

Președintele de ședință, d-l Denuţ Florin prezintă Ordinea de zi:

1. Proiect de hotărâre privind rectificarea bugetului de venituri şi cheltuieli a Consiliului Local al comunei Archişpe anul 2017.
2. Proiect de hotărâre privind stabilirea impozitelor şi taxelor locale pentru anul 2018.
3. Proiect de hotărâre privind aprobarea modificării Organigramei şi Statului de funcţii al aparatului de specialitate al primarului comunei Archiş, judeţul Arad .
4. Proiect de hotărâre privind aprobarea Planului de investiţii pentru anul 2018.
5. Proiect de hotărâre privind aprobarea Programului anual al achiziţiilor publice pe anul 2018.
6. Proiect de hotărâre privind stabilirea coeficienţilor de ierarhizare pentru funcţionarii publici şi personalul contractual din Aparatul permanent de lucru al primarului comunei Archiş şi Consiliul Local al comunei Archiş .
7. Proiect de hotărâre privind includerea în domeniul public al comunei Archiş a bunului din domeniul public al comunei Archiş a pădurii – teren cu vegetaţie forestieră în suprafaţă de 1503 ha şi 4000 mp identificată în Titlul de Proprietate nr.0966 din data de 23.03.2003 emis de Comisia Judeţeană pentru Stabilirea Dreptului de Proprietate asupra Terenurilor.
8. Raport de activitate Compartiment agricol.
9. Diverse .

D-l consilier Denuţ Florin propune retragerea de pe Ordinea de zia punctului şapte: Proiect de hotărâre privind includerea în domeniul public al comunei Archiş a bunului din domeniul public al comunei Archiş a pădurii – teren cu vegetaţie forestieră în suprafaţă de 1503 ha şi 4000 mp identificată în Titlul de Proprietate nr.0966 din data de 23.03.2003 emis de Comisia Judeţeană pentru Stabilirea Dreptului de Proprietate asupra Terenurilor.

D-nii consilieri,în unanimitate,sunt de acord cu retragerea de pe Ordinea de zi a Proiectului de hotărâre sus-menţionat.

D-l Denuţ Florin, preşedintele de şedinţă, supune la vot Ordinea de zi propusă , 10 consilieri locali prezenţi sunt ,,pentru”, d-l Pantea Nicolae ,,se abţine”, este adoptată Hotărârea Consiliului Local nr.103/15.12.2017 .

Se trece la punctul unu de pe Ordinea de zi: Proiect de hotărâre privind rectificarea bugetului de venituri şi cheltuieli a Consiliului Local al comunei Archişpe anul 2017, d-na Bene Mioara prezintă Adresa nr. ARG\_STZ\_ 12648/ad/19.12.2017 a Administraţiei Judeţene a Finanţelor Publice Arad, precizând că se majorează bugetul, la partea de venituri, la capitolul 11.02.02 cu suma de 10.000 lei şi se majorează bugetul, la partea de cheltuieli, la capitolul 65.02.10, Învăţământ la cheltuieli de personal, cu suma de 10.000 lei.

D-l viceprimar Pantea Nicolae precizează că pentru această rectificare s-a emis dispoziţie de primar, dar obligaţia este ca în prima şedinţă de consiliu să se aprobe prin hotărâre .

Se supune la vot punctul unu de pe Ordinea de zi:Proiect de hotărâre privind rectificarea bugetului de venituri şi cheltuieli a Consiliului Local al comunei Archiş pe anul 2017, 10 consilieri sunt ,,pentru”, d-l Pantea Nicolae ,,se abţine”, este adoptată Hotărârea Consiliului Local nr.104/15.12.2017.

D-l viceprimar Pantea Nicolae prezintă punctul doi de pe Ordinea de zi:Proiect de hotărâre privind stabilirea impozitelor şi taxelor locale pentru anul 2018, precizând că taxele şi impozitele

locale pentru anul 2018 au rămas la nivelul anului 2017, cu excepţia Capitolului IV- Impozitul asupra mijloacelor de transport, conform art.470 alin.(5) şi (6) din Legea nr.227/2015 privind Codul fiscal, unde nivelurile aplicabile anului 2018 sunt diferite faţă de anul 2017 şi a Capitolului VIII –Taxe speciale, la numărul 2 s-a propus ca taxa specială pentru funcţionarea serviciului de alimentare cu apă să fie în suma de 1,8 lei/mc apă şi la punctul nouă taxa de salubrizare să fie în suma de 5 lei/ persoană fizică/lună şi 50 lei/ persoană juridică/ lună.

D-l consilier Denuţ Florin face o comparaţie între termenul tarif şi termenul taxă şi afirmă că d-nii consilieri vin cu un amendament să se scoată taxa la apă , iar la salubrizare propun ca taxa să fie de 2 lei/ persoană fizică , la persoanele juridice rămânând 50 lei.

D-l viceprimar Pantea Nicolae întreabă de unde se va plăti diferenţa.

D-l consilier Alb Dănuţ afirmă că după calculele făcute sunt necesari 1,8 lei/mc apă , dar trebuie găsită soluţia de unde se va găsi 1 leu pentru subvenţionare.

D-l consilier Denuţ Florin afirmă că, Consiliul local poate să subvenţioneze amândouă serviciile, şi cel de apă şi cel de salubrizare, identificând şi specificând sursa de finanţare.

D-l Anta Florin, secretarul comunei, precizează că potrivit informării ANRSC-ului , deoarece Primăria Archiş nu are serviciu autorizat, în acest sens, trebuie să existe societate separată cu CUI pentru aceste servicii, soluţia fiind ca societatea înfiinţată Gospodărirea comunală Archiş să fie pusă în legalitate şi să funcţioneze.

D-l viceprimar Pantea Nicolae spune că trebuie prevăzuţi bani la buget pentru acea societate şi trebuie mizat pe ceea ce este plauzibil.

D-l consilier Bociort Den-Vasile afirmă că este o situaţie grea şi este de acord ca societatea să fie funcţională .

D-l viceprimar Pantea Nicolae spune că toată lumea vine să plătim, dar nu există bani, din ianuarie trebuie plătite şi salariile, iar din 21 martie trebuie plătite şi arieratele.

D-l consilier Denuţ Florin solicită , în scris, cheltuielile la apă şi precizează că se va discuta de tarif pentru apă , la întocmirea bugetului.

D-l viceprimar Pantea Nicolae spune că trebuie făcut rost de bani pentru subvenţionarea taxei la apă şi salubrizare, precizând că se supune votului consilierilor

D-l consilier Denuţ Florin spune că sursa se va identifica la buget, Consiliul local va găsi sursa pentru banii respectivi , nu vor fi luaţi de la salarii, ci vor fi subvenţionaţi din altă parte şi dă un exemplu în acest sens –recuperarea taxei de gestionare a fondului de vânătoare, fiind o astfel de sursă.

D-l consilier Denuţ Florin supune la vot punctul doi de pe Ordinea de zi; Proiect de hotărâre privind stabilirea impozitelor şi taxelor locale pentru anul 2018 cu amendamentele propuse:scoaterea punctului doi de la Capitolul 8 –Taxe speciale şi la punctul 9 taxa de salubrizare este de 2lei / persoană fizică/ lună şi de 50 lei/persoană juridică/lună, 10 consilieri locali prezenţi sunt ,,pentru”, d-l Pantea Nicolae ,,se abţine”, este adoptată Hotărârea Consiliului Local nr.105/15.12.2017 .

Se trece la punctul trei de pe Ordinea de zi: Proiect de hotărâre privind aprobarea modificării Organigramei şi Statului de funcţii al aparatului de specialitate al primarului comunei Archiş, judeţul Arad .

D-l secretar Anta Florin prezintă acest proiect precizând că este acelaşi proiect care a fost prezentat şi în şedinţa extraordinară din 15 decembrie şi se propune începând cu data de 01.01.2018 reducerea a doua posturi de muncitori calificaţi din cadrul compartimentului Autofinanţate : tractorist – Bene Milente, respectiv electroenergetician-Alb Florin Dinu .

D-l consilier Denuţ Andrei are o obiecţie cu privire la Nota de constatare a Instituţiei Prefectului-Judeţul Arad nr.10592 din 06.12.2017 şi cu Adresa Instituţiei Prefectului-judeţul Arad,care prevede numărul maxim de posturi, precizând că nu le-a văzut şi întreabă despre postul consilierului personal al primarului.

D-l viceprimar Pantea Nicolae explică situaţia acestuia, precizând că a fost consilierul d-lui primar, iar în momentul preluării atribuţiilor l-a păstrat în acest post.

Se supune la vot punctul trei de pe Ordinea de zi:Proiect de hotărâre privind aprobarea

modificării Organigramei şi Statului de funcţii al aparatului de specialitate al primarului comunei Archiş, judeţul Arad , 9 consilieri sunt ,,pentru”, d- nii Denuţ Florin şi Pantea Nicolae ,,se abţin”, este adoptată Hotărârea Consiliului Local nr.106/15.12.2017.

În continuare d-l Pantea Nicolae prezintă punctul patru de pe Ordinea de zi:Proiect de hotărâre privind aprobarea Planului de investiţii pentru anul 2018 precizând că la nivelul comunei Archiş sunt propuse un nr. de 10 lucrări de investiţii.

D-l consilier Bociort Den-Vasile întreabă dacă se mai face ceva cu capela din Archiş.

D-l viceprimar răspunde că anul acesta nu ştie dacă se va face ceva.

D-l consilier Denuţ Andrei întreabă despre proiectul cu grădiniţa , fiind îngrijorat să nu se piardă banii.

D-l viceprimar spune că a avut discuţii cu consultantul de proiect şi cu d-na de la achiziţii , aceştia spunând că în momentul în care se va primi OK- ul se va demara , acum nemaiexistând termenul ăla de 6 luni, avansul fiind în cont.

Se supune la vot punctul patru de pe Ordinea de zi:Proiect de hotărâre privind aprobarea Planului de investiţii pentru anul 2018, 10 consilieri sunt ,,pentru”, d- l Pantea Nicolae ,,se abţine”, este adoptată Hotărârea Consiliului Local nr.107/15.12.2017.

La punctul cinci de pe Ordinea de zi: Proiect de hotărâre privind aprobarea Programului anual al achiziţiilor publice pe anul 2018, d-l viceprimar Pantea Nicolae precizează că nu există obligativitatea de a fi aprobat prin hotărâre de Consiliu local Programul de achiziţii, dar mai bine să fie aprobat.

Se supune la vot punctul cinci de pe Ordinea de zi: Proiect de hotărâre privind aprobarea Programului anual al achiziţiilor publice pe anul 2018, 10 consilieri sunt ,,pentru”, d- l Pantea Nicolae ,,se abţine”, este adoptată Hotărârea Consiliului Local nr.108/15.12.2017.

În continuare, d-l secretar Anta Florin prezintă punctul şase de pe Ordinea de zi:Proiect de hotărâre privind stabilirea coeficienţilor de ierarhizare pentru funcţionarii publici şi personalul contractual din Aparatul permanent de lucru al primarului comunei Archiş şi Consiliul Local al comunei Archiş, proiect de hotărâre impus de trecerea contribuțiilor sociale de la angajator la angajat, precizând că s-a primit şi o Adresă de la Sindicatul Timişoara, în acest sens,iar în data de 28.12.2017 a avut loc un examen de promovare în grad a 4 funcţionari publici, urmând ca toţi funcţionarii publici în grad profesional superior să aibă aceeaşi grilă de salarizare, nemaiexistând diferenţe între ei.

De asemenea, d-na contabil Bene Mioara precizează că s-a făcut o simulare la 3 persoane , angajaţi ai Primăriei Archiş, cu privire la trecerea contribuţiilor de la angajator la angajat şi s-au aplicat coeficienţii prevăzuţi în Anexă.

Se supune la vot punctul şase de pe Ordinea de zi:Proiect de hotărâre privind stabilirea coeficienţilor de ierarhizare pentru funcţionarii publici şi personalul contractual din Aparatul permanent de lucru al primarului comunei Archiş şi Consiliul Local al comunei Archiş, 10 consilieri sunt ,,pentru”, d- l Pantea Nicolae ,,se abţine”, este adoptată Hotărârea Consiliului Local nr.109/15.12.2017.

În continuare se citeşte Raportul de activitate al Compartimentului agricol.

La punctul Diverse, d- consilier Denuţ Andrei solicită ca pe viitor, începând cu şedinţa următoare de consiliu Anexele pentru proiectele de hotărâre să fie puse la dispoziţia consilierilorîn termen.

Se dă cuvântul d-lui Alb Traian, care doreşte să ştie ce acte sunt necesare pentru a dovedi proprietatea la fondul de vânătoare şi de ce nu sunt daţi în judecată dacă nu şi-au plătit facturile, dacă există titlurile de proprietate şi dacă nu sunt valabile Amenajamentele silvice pentru întabulare.

Referitor la Adresele către RPL Ocol Silvic Dumbrava RA , d-l consilier Denuţ Florin solicită să se facă o nouă adresă de solicitare a acelor informaţii .

De asemenea d-l consilier Denuţ Florin cere să se facă o solicitare Instituţiei Prefectului-judeţul

Arad, prin care să se facă o analiză a calităţii apei, deoarece nu corespunde calitativ în localitatea Archiş.

D-l viceprimar Pantea Nicolae citeşte cererea d-nei Puleac Patricia Mirabela, prin care solicită să i se aprobe servitute pe Parcela PSPD-167, proprietatea comunei Archiş, parcelă care se află intermediară între ferma sus-numitei şi păşunea satului Groşeni.

D-nii consilieri spun să se adreseze Cooperativei ,, Fermierul” din localitatea Groşeni.

D-l consilier Denuţ Florin prezintă o nouă cerere prin care aduce la cunoştinţă faptul că nu a primit răspuns la 3 puncte din adresa înregistrată la Primăria comunei Archiş sub nr.1680/27.11.2017.

De asemenea solicită un raport al Compartimentului impozite şi taxe, care să conţină informaţii privind procentul de încasare a taxelor şi impozitelor, precum şi suma totală a restanţelor .Se solicită să se facă şi o Adresă către RPL Dumbrava prin care să se solicite volumul de lucrări la păşunea împădurită, aşteptând un răspuns în 15 zile.

Nemaifiind alte probleme şi discuții, d-l preşedinte de şedinţă declară încheiate lucrările Şedinţei ordinare din data de 29.12.2017.

PREŞEDINTE DE ŞEDINŢĂ SECRETAR

FLORIN DENUŢ GHEORGHE-FLORIN ANTA